CELEX: 62016TN0635
Language: fi
Date: 2016-09-01 00:00:00
Title: Asia T-635/16: Kanne 1.9.2016 – IPA v. komissio

21.11.2016   
            
            
               FI
            
            
               Euroopan unionin virallinen lehti
            
            
               C 428/17
            
         Kanne 1.9.2016 – IPA v. komissio
   (Asia T-635/16)
   (2016/C 428/19)
   Oikeudenkäyntikieli: englanti
   
      Asianosaiset
   
   
      Kantaja: SC IPA SA (Bukarest, Romania) (edustaja: asianajaja L. Vasilescu)
   
      Vastaaja: Euroopan komissio
   
      Vaatimukset
   
   Kantaja vaatii, että unionin yleinen tuomioistuin
   
               —
            
            
               kumoaa vastaajan 28.6.2016 lähettämät veloitusilmoitukset nro 3241608864, määrältään 63 653,58 euroa, ja nro 3241608865, määrältään 9 690,30 euroa.
            
         
      Oikeudelliset perusteet ja pääasialliset perustelut
   
   Kanteensa tueksi kantaja väittää, että riidan painopisteenä on ennen kaikkea sopimukseen, jonka edunsaaja kantaja on, liittyvät epäsuorat kustannukset. Muutaman vuoden jälkeen sopimuksen tekemisestä komissio lähetti virheellisen kaavakkeen epäsuorien kustannusten laskemista varten, mikä ei ole sopimusehtojen mukaista ja on vastoin kirjanpidon yleisesti hyväksyttyjä periaatteita ja käytäntöjä.
   Kantaja väittää, että koska komissio on perustanut olettamansa tilintarkastukseen ja hyväksynyt kaikki tarkastajan päätelmät ilman, että se on ottanut huomioon tilintarkastajien soveltamaa epäsuorien kustannusten laskentatapaa, se rikkoo: (i) kirjanpito- ja hallinnointiperiaatteita ja -käytänteitä, jotka on vahvistettu sopimuksessa, ja (ii) yleisesti hyväksyttyjä kirjanpidon periaatteita ja käytäntöjä.
   Kantaja väittää myös, että tilintarkastajan käyttämät ja komission hyväksymät epäsuorien kustannusten laskentatavat olivat perusteettomasti erilaisia kuin edunsaajan kirjanpitojärjestelmä kun kaikki sopimukseen liittyvät kulut piti määritellä edunsaajan yleisen kirjanpito- ja hallinnointiperiaatteen ja -käytänteiden mukaan. Edunsaajan kirjanpitojärjestelmä oli ainoa sopimuksessa hyväksytty kirjanpitojärjestelmä eikä kantajan epäsuorien kustannusten laskentajärjestelmien korvaamiselle tai hylkäämiselle ollut perusteita.
   Viimeiseksi väitetään, että tilintarkastuksessa tilintarkastaja arvioi sopimuksen epäsuorat kustannukset todellisia pienemmiksi, ja komissio hyväksyttyään tilintarkastajan päätelmät kokonaisuudessaan lähetti 28.6.2016 veloitusilmoitukset nro 3241608864, määrältään 63 653,58 euroa, ja nro 3241608865, määrältään 9 690,30 euroa periäkseen takaisin tilintarkastuksessa kuvatun kustannusten erotuksen.